Document ID: 32006D0936

KOMISSION PÄÄTÖS,
tehty 14 päivänä joulukuuta 2006,
Euroopan maatalouden ohjaus- ja tukirahaston (EMOTR) tukiosastosta rahoitettuja varainhoitovuoden 2003 menoja koskevien, Saksan ja Yhdistyneen kuningaskunnan eräiden maksajavirastojen tilien tarkastamisesta ja hyväksymisestä
(tiedoksiannettu numerolla K(2006) 6506)
(Ainoastaan englannin- ja saksankieliset tekstit ovat todistusvoimaiset)
(2006/936/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999 (1) ja erityisesti sen 7 artiklan 3 kohdan,
on kuullut rahastokomiteaa,
sekä katsoo seuraavaa:
(1)
Komissio tarkasti ja hyväksyi päätöksillä 2004/451/EY (2) ja 2005/738/EY (3) varainhoitovuoden 2003 osalta kaikkien maksajavirastojen tilit, lukuun ottamatta Saksan Bayern-Umwelt-maksajavirastoa ja Yhdistyneen kuningaskunnan DARD- ja NAW -maksajavirastoja.
(2)
Koska Saksa ja Yhdistynyt kuningaskunta ovat toimittaneet uusia tietoja ja koska on tehty lisätarkastuksia, komissio voi nyt tehdä päätöksen Saksan Bayern-Umwelt-maksajaviraston ja Yhdistyneen kuningaskunnan DARD- ja NAW -maksajavirastojen ehdotettujen tilien todenperäisyydestä, täydellisyydestä ja tarkkuudesta.
(3)
Asianomaisten Saksan ja Yhdistyneen kuningaskunnan maksajavirastojen tilien tarkastamisen ja hyväksymisen yhteydessä komission on otettava huomioon määrät, jotka on jo pidätetty Saksalta päätöksen 2004/451/EY perusteella ja Yhdistyneeltä kuningaskunnalta päätöksen 2005/738/EY perusteella.
(4)
Asetuksen (EY) N:o 1258/1999 7 artiklan 3 kohdan toisen alakohdan mukaisesti tämä päätös ei rajoita komission mahdollisuutta tehdä myöhemmin päätöksiä, joilla jätetään yhteisörahoituksen ulkopuolelle menot, joita ei ole toteutettu yhteisön sääntöjen mukaisesti,
ON TEHNYT TÄMÄN PÄÄTÖKSEN:
1 artikla
Tällä päätöksellä hyväksytään Saksan Bayern-Umwelt-maksajaviraston ja Yhdistyneen kuningaskunnan DARD- ja NAW -maksajavirastojen tilit Euroopan maatalouden ohjaus- ja tukirahaston (EMOTR:n) tukiosastosta rahoitettujen varainhoitovuoden 2003 menojen osalta.
Asianomaisilta jäsenvaltioilta tämän päätöksen nojalla perittävät tai niille maksettavat määrät vahvistetaan liitteessä.
2 artikla
Tämä päätös on osoitettu Saksan liittotasavallalle sekä Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 14 päivänä joulukuuta 2006.

Labels: 18
15
4